EkBass/fiwiki-20250220-pages-articles huggingface dataset:
Sofia Mattsson

Sofia Magdalena Mattsson (s. 11. marraskuuta 1989 Jällivaara) on ruotsalainen naispainija, maailman- ja euroopanmestari sekä olympiamitalisti. Häntä ovat valmentaneet Håkan Johansson, Kalle Taivalsaari, Anders Magnusson ja Fariborz Besarati. Mattsson aloitti painimisen kuusivuotiaana.Sofian näpeistä on vaikea pyristellä pois, Aamulehti 8.1.2010, s. B21 Kotonakin sisarustensa kanssa usein painineen Mattssonin onnistui juniorivuosinaan voittaa kolme ikäluokan Euroopan mestaruutta ja kaksi maailmanmestaruutta. Aikuisten tasolla Mattson voitti ensimmäisen arvokisamitalinsa Sofian EM-kilpailuista vuonna 2007, jolloin hän saavutti pronssia 48 kilogramman painoluokassa. Vuotta myöhemmin Tampereen EM-kilpailuissa Mattsson saavutti hopeaa 51-kiloisissa. Pekingin kesäolympialaisissa 2008 Mattsson sijoittui sarjassa 48 kg 12:nneksi, ja vuonna 2009 hän voitti Herningin MM-kilpailuissa 51 kilogramman sarjassa maailmanmestaruuden: loppuottelussa Mattsson voitti pohjoiskorealaisen Han Kum-Okin. Vuonna 2010 Mattsson voitti EM-kultaa ja MM-pronssia 51 kilogramman sarjassa. Seuraavana vuonna hän hävisi 59 kg:n painoluokan MM-finaalissa ukrainalaiselle Ganna Vasylenkolle ja sijoittui hopealle. Mattsson saavutti 55 kg:n sarjassa 2012 Belgradin EM-kilpailuissa hopeaa ja sijoittui Lontoon olympialaisissa seitsemänneksi. Seuraavana vuonna hän voitti samassa painoluokassa Euroopan-mestaruuden Tbilisissä ja sai MM-hopeaa Budapestissa. Vuonna 2014 hän voitti 55-kiloisten Euroopan-mestaruuden Vantaalla ja sai 53-kiloisissa MM-hopeaa Taškentissa. Bakun Euroopan kisoissa 2015 hän voitti kultaa 55 kg:n painoluokassa. Hän sai saman vuoden Las Vegasin MM-kilpailuissa hopeaa 53 kg:n sarjassa. Hän voitti Euroopan-mestaruuden 53-kiloisissa Riiassa 2016. Mattsson saavutti 53 kg:n painoluokassa olympiapronssia Rio de Janeirossa 2016. Hän voitti samassa sarjassa kultaa Minskin Euroopan kisoissa 2019. Hän saavutti 55-kiloisissa EM-pronssia Roomassa 2020. Mattssonin siskot Johanna ja Lisa ovat myös menestyneitä painijoita: Johanna on voittanut MM- pronssia ja Euroopan mestaruuden, ja Lisa on nuorten sarjoissa kolminkertainen EM-kultamitalisti. Mattsson valittiin Sofian EM-kilpailuissa vuonna 2007 järjestäjien taholta kisojen kauneimmaksi painijaksi. Mattsson ei kuitenkaan suostunut ottamaan palkintoa vastaan perustellen haluavansa osallistua paini-, eikä kauneuskilpailuihin. == Lähteet == * * Profiili Gällivare SK Wrestling -seuran sivustolla * Profiili Ruotsin olympiakomitean sivustolla * Sofia Mattsson Biography and Olympic Results Sports Reference LLC. * Profiili foeldeak.com:in painitietokannassa ===Viitteet=== Luokka:Ruotsalaiset naispainijat Luokka:Ruotsalaiset olympiamitalistit Luokka:Vuonna 1989 syntyneet Luokka:Elävät henkilöt
Espanjalainen kimppakämppä

Espanjalainen kimppakämppä () on Cédric Klapischin espanjalais-ranskalainen vuonna 2002 valmistunut elokuva. Se kertoo ranskalaisesta Xavierista (Romain Duris), joka lähtee vuodeksi Barcelonaan. == Juoni == 24-vuotias ranskalaispoika Xavier lähtee Erasmus-ohjelmalla vuodeksi Barcelonaan, Espanjaan opiskelemaan taloustiedettä ja espanjaa. Hän jättää taaksensa tyttöystävänsä Martinen, vanhempansa ja rakkaan kotimaansa. Jo lentokentällä hän tapaa ”ei-niin-siistin” ranskalaisparin, joka majoittaa hänet asunnon etsinnän ajaksi. Se ei ole helppoa, mutta loppujen lopuksi Xavier löytää asunnon, jossa hän asuu kuuden muun kanssa; belgialaisen Isabellen, englantilaisen Wendyn, italialaisen Alessandron, espanjalaisen Soledad’n, tanskalaisen Larsin ja saksalaisen Tobiaksen. == Rooleissa == == Aiheesta muualla == * Viralliset kotisivut Luokka:Vuoden 2002 ranskalaiset elokuvat Luokka:Ranskalaiset romanttiset komediat
Pohjankarhepääsky

Pohjankarhepääsky (Stelgidopteryx serripennis) on Pohjois- ja Väli-Amerikassa tavattava pääskyihin kuuluva varpuslintu. == Koko ja ulkonäkö == Kooltaan pohjankarhepääsky on noin 13-15 cm:n pituinen. Selkäpuolelta laji on vaaleanruskea ja vatsapuolelta kermanvalkoinen. Rinta ja kyljet ovat usein vaaleanharmaat. Kurkku on vaaleampi ja toisinaan kanelinruskea. Aikuisten pohjankarhepääskykoiraiden siipien kärkien sulat ovat jäykistyneet ja sahalaitaiset. Pohjankarhepääsky muistuttaa ulkonäöltään törmäpääskyä (Riparia riparia), mutta eroaa siitä harmaan rintansa perusteella. == Levinneisyys == Pohjankarhepääskyn levinneisyysalue ulottuu Alaskan kaakkoisosista ja Kanadan eteläosista Yhdysvaltojen läpi Meksikoon. Keski-Amerikassa lajia tavataan alueelta, joka ulottuu Belizestä Panamaan. Lisäksi lintu pesii Caymansaarilla, Kuubassa, Haitilla, Saint-Pierre ja Miquelonilla, Turks- ja Caicossaarilla sekä Neitsytsaarilla. == Ravinto == Pohjankarhepääskyt käyttävät ravinnokseen erilaisia lentäviä hyönteisiä, joita ne saalistavat ilmasta. Pohjankarhepääsky nappaa ravintonsa tyypillisesti hyvin läheltä veden tai maan pintaa. Laji juo kastamalla nokkansa veteen lentäessään hieman vedenpinnan yläpuolella. == Elintavat == Pohjankarhepääsky on muuttolintu ja muuttaa talveksi Keski- Amerikan eteläosiin ja Etelä-Amerikan pohjoisosiin. Pesimäalueilleen linnut palaavat helmikuun lopulla ja maaliskuussa. Talvehtimisalueilleen linnut lähtevät heinäkuun puolivälistä alkaen. Osa linnusta lähtee vasta marraskuussa. Laji rakentaa pesänsä hiekkaisiin törmiin, kallionleikkauksiin, luoliin ja myös ihmisen tekemiin rakennelmiin, kuten siltoihin, jotka usein sijaitsevat veden läheisyydessä. Pesä rakennetaan onkalon perälle heinistä ja oksista. Pohjankarhepääskyjen pesät voivat sijaita melko lähelläkin toisiaan, mutta ne eivät pesi yhtä suurina yhdyskuntina kuin törmäpääskyt. Laji pesii usein törmäpääskykolonioissa. Naaras munii neljästä kahdeksaan valkoista munaa, joita myös koiras hautoo. == Lähteet == Luokka:59.3 Linnut Luokka:Pääskyt
Jim Douglas

James H. Douglas (s. 21. kesäkuuta 1951 Springfield, Massachusetts) on yhdysvaltalainen republikaanipuolueen poliitikko. Hän on tullut politiikassa tunnetuksi erityisesti poikkeuksellisen laajasta puoluerajat ylittävästä kannatuksestaan. Douglas valittiin Vermontin edustajainhuoneeseen ensimmäisen kerran vuonna 1972. Nuoresta iästään huolimatta Douglas eteni osavaltionpolitiikassa nopeasti ja hänestä tuli jo 25-vuotiaana Vermontin edustajainhuoneen enemmistöjohtaja. Vuonna 1980 Douglas valittiin Vermontin secretary of state -virkaan, jossa hän jatkoi yhtäjaksoisessti vuoteen 1993 saakka. Seuraavana vuonna Douglas valittiin kummankin pääpuolueen tukemana Vermontin osavaltionvarainministeriksi (state treasurer). Douglas valittiin vuoden 2002 kuvernöörivaaleissa Vermontin kuvernööriksi ja hän aloitti virassa seuraavana vuonna. Vermont jatkoi kuvernöörinä vuoteen 2009 saakka. == Lähteet == Luokka:Vermontin kuvernöörit Luokka:Yhdysvaltalaiset republikaanipoliitikot Luokka:Vuonna 1951 syntyneet Luokka:Elävät henkilöt
Vladimir Malahov (shakinpelaaja)

Vladimir Malahov (, s. 27. marraskuuta 1980) on venäläinen shakin suurmestari. ==Lähteet== ==Aiheesta muualla== * * Luokka:Venäläiset shakinpelaajat Luokka:Shakin suurmestarit Luokka:Shakin nuorten maailmanmestarit Luokka:Vuonna 1980 syntyneet Luokka:Elävät henkilöt
Vladimir Malahov

Vladimir Malahov voi olla: *Vladimir Malahov, jääkiekkoilija *Vladimir Malahov, shakinpelaaja
Photobucket

Photobucket on vuonna 2003 julkaistu verkkopalvelu, jossa käyttäjät voivat julkaista ottamiaan valokuvia sekä videoita ja arvostella muiden materiaalia. Photobucket on yksi internetin suosituimmista kuvapalveluista. Photobucket tarjoaa rekisteröityneille käyttäjilleen mahdollisuuden ladata ilmaiseksi 500 megatavua kuvia. PRO-tunnuksen ostamalla rajaa ei ole. Luokka:Taidesivustot Luokka:Yhdysvaltalaiset verkkosivustot Luokka:Digitaalinen valokuvien jakelu
Hugh Walpole

Hugh Seymour Walpole (13. maaliskuuta 1884 – 1. kesäkuuta 1941) oli englantilainen kirjailija. Hän kirjoitti 36 romaania ja niiden lisäksi novelleja, näytelmiä ja kolmeosaiset muistelmat. Monissa hänen kirjoissaan ja tarinoissaan on yliluonnollisia elementtejä.Violet Books Walpole syntyi Uudessa-Seelannissa, ja muutti perheensä mukana Englantiin viisivuotiaana. Hän asui aikuisena Englannin järviseudulla.Visit Cumbria Walpolen teoksista on suomennettu hänen yhdessä Agatha Christien ja Dorothy Sayersin kanssa kirjoittamansa Murha yksinoikeudella - Ruumis varjostimen takana (WSOY 1987) sekä kaksi novellia antologioissa. ==Suomennettu tuotanto== * Ruumis varjostimen takana (Behind the screen, 1930), teoksessa: Murha yksinoikeudella; Ruumis varjostimen takana, WSOY 1987 Sarja: Sapo 306 ISBN 951-0-14084-8 * Sydämestä ja sen puutteesta, suom. Anja Haglund, runot suom. Alice Martin, teoksessa: Koiran elämää, Helsinki: WSOY 1993 ISBN 951-0-18621-X * Taikalakki (Tarnhelm), suom. Anita Puumalainen ja Sari Kallioinen, teoksessa Englantilaiset aaveet, Helsinki: WSOY 1994 ISBN 951-0-19413-1 951-0-19413-1 == Lähteet == Luokka:Englantilaiset kirjailijat Luokka:Vuonna 1884 syntyneet Luokka:Vuonna 1941 kuolleet
Tony Blackburn

Tony Blackburn (s. 29. tammikuuta 1943 Guildford, Surrey) on brittiläinen radio-DJ. Blackburn aloitti vuonna 1964 Radio Carolinella, jolta hän kahta vuotta myöhemmin siirtyi Radio Londonille. BBC Light Programmella Blackburn aloitti vuonna 1967. Kun BBC Radio 1 aloitti lähetyksensä 30. syyskuuta 1968, Blackburn sai juonnettavakseen Breakfast Show -ohjelman, jota tehtävää hän hoiti vuoteen 1974 saakka. Radio Onen palveluksessa Blackburn oli vuoteen 1984, jonka jälkeen hän siirtyi BBC Radio Londonille. Vuonna 1988 hän siirtyi Capital Radion vasta perustetulle Capital Gold -radioaemalle, jolla hän teki soul-musiikki -ohjelmia joulukuuhun 2002 saakka. Sen jälkeen Blackburn on tehnyt aamuohjelmaa The Classic Gold Networkille ja soul-ohjelmaa BBC Radio Londonille. Televisiossa Blackurn on juontanut muun muassa Top of the Popsia 1960- ja 1970-luvulla. ==Lähteet== Luokka:Brittiläiset juontajat Luokka:Brittiläiset DJ:t Luokka:Vuonna 1943 syntyneet Luokka:Elävät henkilöt
Aimo Mustonen

Aimo Mainio Mustonen (15. tammikuuta 1909 Tampere – 5. syyskuuta 1994 KlaukkalaNurmijärveläissäveltäjät historiallisessa konsertissa) oli mainospäällikkö, joka on tullut tunnetuksi Sillanpään marssilaulun säveltäjänä. Frans Eemil Sillanpää kirjoitti Marssilaulun Talvisodan alla alun perin melodiaan ”Minä Matti olen tästä maailmasta”. Reino Palmroth, joka tunnetaan myös nimimerkeillä ”Reino Hirviseppä” ja ”Palle” huomasi, että teksti ansaitsee arvoisensa melodian, koska siinä on iskuvoimaa. Hän pani pikavauhtia toimeen sävellyskilpailun, jonka tulokset voitiin julkistaa jo kahden viikon kuluttua. Voittaja oli yleisölle tuntematon Aimo Mustonen, joka päihitti monta maineikasta säveltäjää. Voittajan valinneeseen raatiin kuului itse Sillanpään lisäksi myös kirjailija ja kansatieteilijä Sakari Pälsi. Sillanpään marssilaulusta tuli todellinen iskusävelmä, jonka tahdissa Suomen sotilaat marssivat puolustusasemiin. Puolustusvoimien johto arvioi myöhemmin, että Marssilaulu vastasi Talvi- ja Jatkosodan taisteluhengen ylläpitäjänä vähintään yhtä divisioonaa. Mustonen on haudattu Nurmijärven hautausmaalle. ==Lähteet== *www.meteli.net *Panu Rajalan kotisivut ===Viitteet=== ==Aiheesta muualla== * Luokka:Suomalaiset säveltäjät Luokka:Sotilasmusiikki Luokka:Vuonna 1909 syntyneet Luokka:Vuonna 1994 kuolleet
Victor Oganov

Victor Oganov (s. 11. elokuuta 1976 Syktyvkarissa, Venäjällä) on venäläinen nyrkkeilijä. == Ura == Oganovin amatööritilasto oli 64-16 ja ryhtyi venäjällä ammattilaiseksi ylempään keskisarjaan. Hän myöhemmin muutti Australiaan etsien uusia otteluita ja pian löysi valmentaja Jeff Fenechin. Oganov voitti ensimmäiset 26 otteluaan tyrmäyksellä. Ensimmäisen Yhdysvalloissa ottelemansa ottelun jälkeen, jossa hän tyrmäsi kokeneen Richard "The Alien" Grantin, Oganov allekirjoitti sopimuksen Gary Shaw Productions LLC:n kanssa yrittäen näin saada lisää otteluita Yhdysvalloissa. 1. syyskuuta 2007 hän otteli IBO:n ylemmän keskisarjan tittelistä, jolloin hän hävisi ensimmäistä kertaa urallaan kun Fulgencio Zúñiga tyrmäsi hänet 9:ssä erässä. Hän on myös hävinnyt tyrmäyksellä Andre Dirrellille. Oganov on sparrannut Danny Greenin, Paul Briggsin ja hyvän ystävänsä, Vic "Raging Bull" Darchinyanin kanssa. == Mahdollisuus Australian Haastajassa == Victor Oganov tuli valituksi siniseen joukkueeseen Australian Haastajassa ja heti alusta lähtien Oganovia pidettiin kisan vaarallisimpana vastustajana. Kun Victor viimein päätti otella, hän haastoi keltaisten voittamattoman Junior Talipeaun, joka oli tämän hetken hallitseva Australian keskisarjan mestari. Ottelu päättyi monien mielestä Juniorin selvään voittoon mutta tuomarit pisteyttivät voiton Victorille pistein 48-48,48-47 ja 48-47. Tämä oli suuresti kiistelty päätös. Toisella kierroksella Oganov kohtasi "Viidakkopoika" Sonni Michael Angelon. Oganov meni tähän otteluun odottaen helppoa vastusta,mutta sai huomata olevansa väärässä. Ensimmäisen kahden erän jälkeen Sonni tuli takaisin tasoittaen tilannetta,mutta kävi kanveesissa viimeisessä erässä. Oganov voitti ottelun pistein 49-45, 49-46 ja 48-46. Kolmannella kierroksella Oganov kohtasi entisen Rugbyn pelaajan,jonka tilasto oli 5(3)-1, Garth Woodin. Ottelusta tuli hyvin likainen, Garth sitoi ja heitteli painimaisin ottein Victoria köysiin. Tästä syystä tuomari rokotti häneltä yhden pisteen, mutta silti Garth pisteytettiin voittajaksi pistein 48-48, 48-47 ja 48-45. == Ura Haastajan jälkeen == Oganov kohtasi Michael Bollingin 8. huhtikuuta 2010 ottelussa jonka panoksena oli Australian ylemmän keskisarjan kansallismestaruus. Oganov hävisi ottelun kahdeksannessa erässä tyrmäyksellä. Vuoden tauon jälkeen Oganov palasi kehiin kaksi painoluokkaa ylemmäs alempaan raskassarjaan. Aloitusvastustaja uudessa painoluokassa oli Walter Pupu'a. Oganov tyrmäsi tämän ensimmäisessä erässä. 18\. marraskuuta 2011 Oganov kohtasi voittamattoman australialaisen Brad Pittin (11(9)-0-0). Pienempi Oganov haki osumia lähietäisyydeltä ja onnisui myös pudottamaan Pittin kanveesiin. Lopulta isompi Pitt oli liikaa Oganoville, jonka tämä löi keskeytyskuntoon viidennessä erässä. == Lähteet == * Victor Oganov Boxrec.comissa Luokka:Venäläiset nyrkkeilijät Luokka:Vuonna 1976 syntyneet Luokka:Elävät henkilöt
O.co Coliseum

O.co Coliseumhttp://www.nbcbayarea.com/news/local/Call-IT-Oco-Coliseum- Starting-Tomorrow-123230778.html (Kutsutaan usein nimillä The Oakland Coliseum ja The Coliseum) on urheilustadion Oaklandissa Alamedan piirikunnassa Kaliforniassa Yhdysvalloissa. Stadionilla pelataan baseballia, amerikkalaista jalkapalloa sekä jalkapalloa. Stadiumin nimenä oli vuodesta 1998 vuoteen 2004 Network Associates Coliseum. Vuodesta 2004 vuoteen 2008 stadium oli nimellä McAfee Coliseum ja 2008-2011 Okland-Alameda County Coliseum. Stadionin vieressä sijaitsee Oracle Arena, jossa mm. NBA-joukkue Golden State Warriors pelaa kotiottelunsa. == Lähteet == Luokka:Kalifornian amerikkalaisen jalkapallon stadionit Luokka:Yhdysvaltain baseballstadionit Luokka:Kalifornian jalkapallostadionit Luokka:Oaklandin rakennukset ja rakennelmat Luokka:Oaklandin urheilu Luokka:Las Vegas Raiders
Glenn Ljungström

Glenn Ljungström (s. 7. syyskuuta 1974) on ruotsalainen kitaristi. Hän on soittanut In Flamesissa vuosina 1993–1997, HammerFallissa vuosina 1995–1997 ja Dimension Zerossa vuosina 1996–2003 ja uudelleen vuonna 2005. In Flamesin entisen kitaristin ja HammerFallin entisen rumpalin Jesper Strömbladin mukaan Ljungström erosi In Flamesista perhesyiden vuoksi. Hänen viimeisin musiikkiprojekti on The Resistance -niminen yhtye, jossa on mukana muun muassa In Flamesin entinen kitaristi Jesper Strömblad.http://web.archive.org/web/20021226105039/http://members.aol.com/enslain/interviews/inflames.html ==Lähteet== Luokka:In Flamesin jäsenet Luokka:Ruotsalaiset metallimusiikin kitaristit Luokka:Vuonna 1974 syntyneet Luokka:Elävät henkilöt
Christian Palin

Christian Palin (s. 1. helmikuuta 1978 Montevideo, Uruguayhttp://www.imperiumi.net/index.php?act=albums&id;=7450) on neoklassista metallia soittava muusikko. Palin syntyi Montevideossa, josta hän muutti perheensä kanssa Suomeen 20-vuotiaana. Hän suoritti asepalveluksen Suomessa 1999. Ranskalaiseen yhtyeeseen Adagioon Palin liittyi 2008. Sitä ennen, jo vuonna 2004 hän oli lähettänyt yhtyeelle demon, jonka jälkeen hänet valittiin laulajaksi. Palin ei päässyt yhtyeen luokse, sillä asui Suomessa, ja liittyminenkin oli lopulta hankalaa. Vieras maa sai hänet myöhemmin myös eroamaan yhtyeestä. Hän on jyväskyläläisen Random Eyes -yhtyeen perustajajäsen.http://www.noise.fi/levyarvostelut/?id=8621 == Osallistuminen X Factoriin == Palin kilpaili Suomen X Factor -laulukilpailussa.http://www.mtv3.fi/ohjelmat/xfactor/uutiset.shtml?1057416 Ensimmäisessä X-Factor-livekonsertissa Christian lauloi kappaleen "Eye of the Tiger" Survivorilta. == Lähteet == ==Aiheesta muualla== *Noise.fi *Imperiumi.net *Random Eyes *https://www.facebook.com/christian.palin1 Luokka:Suomalaiset metallimusiikin laulajat Luokka:Vuonna 1978 syntyneet Luokka:Elävät henkilöt
Keijo Paananen (jalkapallovalmentaja)

Keijo Paananen (s. 11. elokuuta 1961 Pietarsaari) on suomalainen jalkapallovalmentaja. Veikkausliigassa hän on valmentanut FF Jaroa (loppuvuosi 1997, 2006) sekä Vaasan Palloseuraa (2002). Hän oli myös Jaron päävalmentaja vuosina 1999–2001, jolloin seura pelasi Ykkösessä. Sittemmin hän valmensi FC Unitedia naisten SM-sarjassa.Nainen valmennettavana Futis-sanomat 2004 Koulutukseltaan hän on opettaja. Hän työskentelee Pietarsaaressa Länsinummen koulun ala-asteella rehtorina.Länsinummen koulu 0-6 ja Erityisopetuksen pienluokat 0-9 Viitattu 4.2.2016. == Lähteet == Luokka:Suomalaiset jalkapallovalmentajat Luokka:Elävät henkilöt Luokka:Vuonna 1961 syntyneet
Anne Judson-Yager

Anne Judson-Yager (s. 7. tammikuuta 1980) on yhdysvaltalainen näyttelijä. Judson-Yager tunnetaan parhaiten rooleistaan elokuvissa Anna palaa 2 ja Believe In Me sekä lukuisista televisiorooleista. Hän on esiintynyt esimerkiksi NCIS Rikostutkijat -sarjan 37. jaksossa. ==Filmografia== Vuosi Elokuva/sarja Rooli 1999 Undressed Pam 2002 Minority Report 2002 Boomtown Rebecca Schneider 2003 Oikeuden puolesta Tracy Baxter 2003 Threat Matrix 2004 Anna palaa 2 Whittier 2005 NCIS Rikostutkijat Emmy Pole 2006 Believe In Me Ginger Selman 2007 Steep Myyjä 2008 No Game Missy 2010 Nobody Smiling Sihteeri == Aiheesta muualla == * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
Taxi (vuoden 1998 elokuva)

Taxi on vuonna 1998 ensi-iltansa saanut ranskalainen toimintakomedia, jonka ohjasi Gérard Pirès ja käsikirjoitti Luc Besson. Pääosassa näyttelevät Samy Naceri, Frédéric Diefenthal, Marion Cotillard, Manuela Gourary, Emma Sjöberg ja Bernard Farcy. Elokuvasta on tehty useita jatko-osia Taxi 2 (2000), Taxi 3 (2003) ja Taxi 4 (2007). Lisäksi elokuvan ensimmäisestä osasta tehtiin samanniminen uudelleenfilmatisointi Taxi (2004). ==Juoni== F1-kuljettajan urasta haaveileva pizzalähetti Daniel ryhtyy taksinkuljettajaksi Marseillessa saatuaan monen vuoden odottelun jälkeen tarvittavat paperit. Viritetyllä taksillaan Daniel hurjastelee pitkin kaupungin teitä ja katuja, mutta jäätyään kiinni ylinopeudesta hänen on autettava Émilien-poliisia saksalaisten pankkiryöstäjien ajojahdissa saadakseen pitää ajolupansa. ==Näyttelijät== ==Palkinnot== ===Voitetut=== *César **1999: Paras leikkaus **1999: Paras ääni *Golden Slate **2000: Paras elokuva soundtrack ===Ehdokkuudet=== *César **1999: Paras ohjaus; Gérard Pirès **1999: Paras elokuva **1999: Paras musiikki **1999: Lupaavin näyttelijä; Samy Naceri **1999: Lupaavin näyttelijätär; Marion Cotillard imdb Viitattu 9.1.2010 == Kaupallinen menestys == Elokuva aloitti sarjan, jonka kolme ensimmäistä osaa tuottivat yhteensä lähes 200 miljoonaa dollaria globaalisti. ==Lähteet== Luokka:Vuoden 1998 ranskalaiset elokuvat Luokka:Toimintakomediat
Koivujoki (Utajärvi)

Koivujoki on Sanginjoen pieni sivujoki. ==Joen kulku== Joki saa alkunsa Utajärven kunnan alueelta Sanginkylästä etelään olevan Saunamaat-nimisen alueen suomaastosta. Se on noin 17 kilometriä pitkä pääosin luoteeseen laskeva Oulujoen vesistöalueeseen kuuluva joki, joka yhtyy Sanginjokeen Aittokylässä. ==Jokimaisema== Joen yläjuoksu on puromainen ja virtaa asumattomien ja tiettömien seutujen läpi, mutta Koivuselän tienoilla Isosta Kivijärvestä pohjoiseen sen ylittää metsäautotie. Pienen Kivijärven ohitettuaan siihen yhtyy Pikku Karvasjärven laskujoki Karvasoja ja sen ylittää Vepsältä Pienelle Kivijärvelle johtava tie. Sillalta pari kilometriä alavirtaan Joki-Rahkamaan kautta kulkee joen varrella olevalle kämpälle menevä polku. Kämpästä pohjoiseen joen toisella puolella on suuri Torvisuon-Haarasuon turvetuotantoalue. Jokivarsi on kämppää lukuun ottamatta asumaton, aikoinaan siellä majailivat metsurit ja uittomiehet. Luokka:Ala-Oulujoen alue Luokka:Oulun joet Luokka:Utajärven joet
Valkeita lankoja

Valkeita lankoja: Tarinoita toisista todellisuuksista on Anne Leinosen vuonna 2006 ilmestynyt novellikokoelma. Teos sisältää yhdeksän aikaisemmin julkaistua novellia sekä viisi ennen julkaisematonta novellia. == Lähteet == == Aiheesta muualla == * Jari Olavi Hiltunen: Ihmeellisyydet kaltereiden takana. Kiiltomato.net 21.9.2006. * Vesa Sisättö: Yli maailmojen rajan . Helsingin Sanomat 11.10.2006. Luokka:Vuoden 2006 kirjat Luokka:Suomalaiset fantasianovellikokoelmat Luokka:Suomalaiset tieteisnovellikokoelmat
Battle for the Sun

Battle for the Sun on alternative rock -yhtye Placebon kuudes studioalbumi. Tällä albumilla yhtye käyttää uusia soittimia, kuten trumpettia ja saksofonia. ==Julkaisu== Albumi julkaistiin ladattavana versiona, CD-levynä, limited edition CD + DVD:llä, LP:llä, ja limited edition laatikko-versiona. Albumin nimikkokappale "Battle for the Sun" debytoi BBC Radio 1-kanavalla 17. maaliskuuta 2009. Ennen maailmanlaajuista julkaisua albumin sai ladata ilmaiseksi yhtyeen kotisivuilta muutaman päivän ajan. ==Kappaleet== Kaikki kappaleet on kirjoittanut Brian Molko, Stefan Olsdal ja Steve Forrest. # # # # # # # # # # # # # === Bonuskappaleet === # * Wouldn't It Be Good # In a Funk # Post Blue [Chinese Whispers Remix] # Unisex # The Movie on Your Eyelids == Arvostelut == * Metacritic: 62/100Metacritic: Battle for the Sun by Placebo * Allmusic: Allmusic review * Pitchfork Media: 3.4/10Pitchfork Media: Album review ==Listat== Lista (2009) Korkein sijoitus Myynti Ison-Britannian albumilista 8 US Billboard 200 51 US Billboard Independent Albums 8 Australian albumilista (ARIA) 8 Belgian albumilista (Flanders) 1http://www.ultratop.be/nl/showitem.asp?interpret=Placebo&titel;=Battle+For+The+Sun&cat;=a Kultaa Belgian albumilista (Wallonia) 1http://www.ultratop.be/fr/showitem.asp?interpret=Placebo&titel;=Battle+For+The+Sun&cat;=a Kultaa http://www.ultratop.be/fr/certifications.asp?year=2009 Alankomaiden albumilista 5http://dutchcharts.nl/showitem.asp?interpret=Placebo&titel;=Battle+For+The+Sun&cat;=a Euroopan albumilista 1 Suomen albumilista 2http://finnishcharts.com/showitem.asp?interpret=Placebo&titel;=Battle+For+The+Sun&cat;=a Ranskan albumilista 1http://lescharts.com/showitem.asp?interpret=Placebo&titel;=Battle+For+The+Sun&cat;=a Saksan albumilista 1 Irlannin albumilista (IRMA) 22 Italian albumilista 5http://italiancharts.com/showitem.asp?interpret=Placebo&titel;=Battle+For+The+Sun&cat;=a Kultaa Uuden-Seelannin albumilista 14 Puolan albumilista 14http://www.olis.onyx.pl/listy/index.asp?idlisty=516⟨= Portugalin albumilista 4http://portuguesecharts.com/showitem.asp?interpret=Placebo&titel;=Battle+For+The+Sun&cat;=a Espanjan albumilista 5http://spanishcharts.com/showitem.asp?interpret=Placebo&titel;=Battle+For+The+Sun&cat;=a Ruotsin albumilista 9http://swedishcharts.com/showitem.asp?interpret=Placebo&titel;=Battle+For+The+Sun&cat;=a Sveitsin albumilista 1 Itävallan albumilista 1 ==Julkaisuhistoria== Maa Päivä Japani 3. kesäkuuta 2009 Australia 5. kesäkuuta 2009 Hongkong Yhdysvallat 8. kesäkuuta 2009 Kanada Iso-Britannia Filippiinit 7. marraskuuta 2009Placebo's new album Battle for the Sun out now! Universal Records (Philippines) blogsite. ==Lähteet== Luokka:Vuoden 2009 albumit Luokka:Placebon albumit
Jetpac

Jetpac on peli, joka julkaistiin ZX Spectrumille ja VIC-20:lle vuonna 1983 sekä BBC Microlle 1984. Kyseessä on ensimmäinen Jetman-peli ja ensimmäinen Ultimate Play the Gamen julkaisema peli. Pelissä Jetmanin on tarkoitus koota raketti ja täyttää se polttoaineella ennen pääsemistä seuraavalle tasolle. Raketti on koottava uudelleen silloin tällöin, mutta polttoainetta on kerättävä joka tasolla. Jetman kohtaa eri tasoilla erilaisia vihollisia. Peli on voittanut Golden Joystick Awards -palkinnon vuoden parhaana pelinä (Game of the Year). == Katso myös == * Jetpack, videopeli vuodelta 1993 == Aiheesta muualla == * Luokka:Vuoden 1983 videopelit Luokka:ZX Spectrum -pelit Luokka:BBC Micro -pelit Luokka:Commodore VIC-20 -pelit
Pesäpallon miesten Suomen Cup 1973

Pesäpallon Suomen Cup kilpailu käytiin 5. kerran vuonna 1973. Seinäjoen Maila- Jussit voitti ensimmäisen Cup-mestaruutensa. Ottelut 3.kierroksesta alkaen: ==Lähteet== * Sanomalehti Karjalainen 1973 Luokka:Vuoden 1973 pesäpallo Luokka:Pesäpallo cup-kaudet
Kuubanturpiaali

Kuubanturpiaali (Agelaius assimilis) on Kuuban kotoperäinen varpuslintu. Sen elinympäristön ala on noin 4 100 neliökilometriä.BirdLife == Lähteet == *Tree of Life (kuva) *ITIS: Agelaius assimilis === Viitteet === Luokka:Turpiaalit
Jamario Moon

Jamario Raman Moon (s. 13. kesäkuuta 1980 Goodwater) on yhdysvaltalainen koripalloilija. == Ura == Moon pelasi ennen ammattilaisuraansa Meridian Community Collegessa, josta hän ilmoittautui vuoden 2001 varaustilaisuuteen. Mikään joukkue ei kuitenkaan varannut häntä, joten Moon siirtyi pelaamaan D-liigaan. Vuonna 2007 Moon siirtyi ensimmäistä kertaa NBA:han kun Toronto Raptors teki sopimuksen hänen kanssaan. Moon pelasi seurassa puolitoista kautta, sillä helmikuussa 2009 hän siirtyi Miami Heatin joukkueeseen. Hän pelasi loppukauden Miamissa, mutta kaudeksi 2009–2010 Moon siirtyi Cleveland Cavaliersiin. == Lähteet == == Aiheesta muualla == *NBA:n pelaajaprofiili Luokka:Yhdysvaltalaiset koripalloilijat Luokka:Vuonna 1980 syntyneet Luokka:Elävät henkilöt
Puertoriconturpiaali

Puertoriconturpiaali (Agelaius xanthomus) on erittäin uhanalainen varpuslintu, joka elää pienellä alueella Puerto Ricon lounaiskolkassa (nimialalaji xanthomus) ja läheisillä Monan ja Moniton saarilla (alalaji monensis). Sen populaation koko noin 1 300 yksilöä.BirdLife == Lähteet == Luokka:Turpiaalit Luokka:Uhanalaiset linnut
Andraimon

Andraimon (; ) oli kreikkalaisessa mytologiassa usean eri mieshahmon nimi. == Gorgen puoliso == Andraimon oli naimisissa Kalydonin kuninkaan Oineuksen tyttären Gorgen kanssa, jonka kanssa he saivat Thoas-nimisen pojan.Homeros: Ilias 2.638–644 (engl. käännös).Pausanias: Periegesis tes Hellados ('Kreikan kuvaus') 5.3.7 (engl. käännös). Kun Diomedes oli vapauttanut Oineuksen vankeudesta, johon Agrioksen pojat olivat tämän pistäneet kaapattuaan tältä vallan, hän antoi valtakunnan Andraimonin käsiin, koska Oineus oli tullut jo liian vanhaksi hallitsemaan.Apollorodos: Bibliotheke 1.8.6 ('Kirjasto') (engl. käännös). Tosin Antoninus Liberalis esittää Oineuksen palanneen hallitsemaan vapautuksensa jälkeen. Andraimonin hauta sijaitsi Amfissassa vaimonsa haudan vieressä. Pseudo-Apollodoros kutsuu Oksylosta Adraimonin pojaksi,Apollorodos: Bibliotheke 2.8.3 ('Kirjasto') (engl. käännös). mutta koska sekä Strabon että Pausanias kertovat tämän olleen Haimonin poika, joka puolestaan oli Thoaan poika,Strabon: Geografia 10.3.2 (engl. käännös).Pausanias: Periegesis tes Hellados ('Kreikan kuvaus') 5.3.6 (engl. käännös). Apollodoros on ilmeisesti sekoittanut Andraimonin pojanpojan tämän omaksi pojaksi. == Oksyloksen poika == Andraimon, Oksyloksen poika oli naimisissa Dryopen kanssa, josta puolestaan tuli Amfissoksen äiti suhteesta Apollonin kanssa.Ovidius: Muodonmuutoksia ix.324–393 (engl. käännös). == Muita hahmoja == * Andraimon, Kodroksen poikaPausanias: Periegesis tes Hellados ('Kreikan kuvaus') 7.3.5 (engl. käännös). * Andraimon, pyloslainen Kolofonin kaupungin perustajaStrabon: Geografia 14.1.3 (engl. käännös). == Lähteet == Luokka:Kreikkalainen mytologia
Fantastinen Espoo

Fantastinen Espoo. Spekulatiivinen matkaopas on Espoon science fiction- ja fantasiaseuran vuonna 2009 julkaisema matkaopas Espoon kuvitteellisiin kaupunginosiin. Kirjassa on tekstejä seuraavilta kirjoittajilta: Jukka Laajarinne, Jussi Katajala, Markus Neuvonen, Aleksi Kuutio, Tapio Ranta-aho, Boris Hurtta, Vesa Sisättö, Jukka Särkijärvi, Petri Salin, Tuomas Saloranta, Johanna Venho ja Marjut Katajala. == Kirjassa kuvatut kaupunginosat == * Syyssaaret: merellisiä elämyksiä * Hyvän onnen luoto * Keskiaikainen vanha kaupunki * Gamla Stan – Gamlis * Karasuo * Niemenlahti – Näsvik * Laajasilta – Bredbro * Espoon kultainen kolmio * Glöms – Kyöli * Mustalahti ja Svartvikin kartano * Länsikylä * Kustaankallio * Kaksi kesäyötä Bodominjärvellä * Linnunsiipi == Lähteet == * == Aiheesta muualla == * Espoon science fiction- ja fantasiaseura. * Espoon hämärä puoli. Jukka Laajarinteen blogikirjoitus 23.11.2009. Luokka:Suomalaiset fantasianovellikokoelmat Luokka:Suomalaiset tieteisnovellikokoelmat Luokka:Vuoden 2009 kirjat
California Golden Bears

California Golden Bears on lempinimi Kalifornian yliopistossa pelaaville 27 eri urheiluseuralle. Seuran tunnusvärit ovat sininen ja kulta. Golden Bears pelaa NCAA:n Division I:ssä. Seuran virallinen taistelulaulu on Fight for California. Sen maskottina toimii Oski the Bear. == Lähteet == Luokka:Alamedan piirikunnan urheilu Luokka:Yhdysvaltain yliopistourheilu
Rafael Araújo

Rafael Paulo de Lara Araújo (s. 12. elokuuta 1980 Curitiba) on brasilialainen koripalloilija, joka edustaa nykyisin Paulistanoa. Araújo pelasi NBA:ssa kolme kautta Toronto Raptorsin ja Utah Jazzin paidassa. Araújo jäi kiinni steroideista vuoden 2002 MM-kisoissa ja sai kahden vuoden kilpailukiellon.Araujo finishing steroid suspension Deseret News == Lähteet == == Aiheesta muualla == *Tilastot Luokka:Brasilialaiset koripalloilijat Luokka:Vuonna 1980 syntyneet Luokka:Elävät henkilöt
Voddler

Voddler oli ruotsalaisen Voddlerin kehittämä kaupallinen tilausvideopalvelu ja asiakasohjelma (client), joka välitti elokuvia ja TV-ohjelmia Internetissä samaan tapaan kuin Spotify musiikkia. Voddler meni konkurssiin tammikuussa 2018. Voddler toisti elokuvat omilta palvelimiltaan, jotka sisältivät uutuuksia ja jopa ensi-ilta-elokuvia. Vähemmän suosittuja tai vanhempia elokuvia sai katsella Voddlerissa ilmaiseksi, mutta elokuvan yhteydessä näytettiin mainoksia. Elokuvia ja yleisösuosikkeja sai katsoa tilausperiaatteella tai kertavuokrauksena. Suomalainen matkapuhelinoperaattori Elisa ilmoitti syyskuussa 2010 ostaneensa Voddlerista noin kymmenen prosentin osuuden. Elisa tarjosi Voddlerin palveluita omille ja Saunalahden asiakkaille ilmaiseksi joulukuusta 2010 alkaen. Vuodesta 2011 lähtien palveluun saivat kirjautua kaikki halukkaat ilman kutsua tai Elisan asiakkuutta. ==Videotarjonta== Voddler ilmoitti 2009, että se on tehnyt sopimuksen elokuvien oikeuksista useiden suurien elokuvastudioiden kanssa. Näihin lukeutuvat Noble Entertainment, Scanbox Entertainment, Non-Stop Entertainment, Film-Factory, Paramount Pictures sekä The Walt Disney Company. Voddler solmi sopimuksen näyttääkseen Sony Pictures Televisionin ja sen tytäryhtiöiden materiaalia. == GNU GPL -lähdekoodirikkomukset == Voddlerin aluksi käyttämä mediasoitin (Voddler Player) perustui Xbox Media Centerin lähdekoodiin, joka oli julkaistu GNU GPL -lisenssillä. Kehotuksista huolimatta Voddler ei ole julkaissut lähdekoodiaan. Sittemmin Voddler on siirtynyt suljettuihin ohjelmistoihin, Adobe AIRiin ja Flashiin. Tekijänoikeussyistä tuesta Linuxille luovuttiinVoddler Support: When will there be a linux client? Viitattu 10.9.2010. == Lähteet == ==Aiheesta muualla== * Voddlerin kotisivu * Voddler virallinen blogi * Kuvia Voddlerista Luokka:Mediasoittimet Luokka:Windows- ohjelmat Luokka:Mac OS -ohjelmat
DeMar DeRozan

DeMar Darnell DeRozan (s. 7. elokuuta 1989 Compton, Kalifornia) on yhdysvaltalainen koripalloilija, joka edustaa NBA-joukkue Chicago Bullsia. Hän edusti pitkään Toronto Raptorsia. DeRozan on moninkertainen NBA:n tähdistöottelupelaaja, ja hänet on valittu sarjan kakkos- ja kolmostähdistökentällisiin. Yhdysvaltain maajoukkueessa DeRozan on voittanut olympiakultaa Rio de Janeirossa 2016 ja maailmanmestaruuden Espanjassa 2014. == Ura == === Seurajoukkueet === Ennen ammattilaisuraansa DeRozan pelasi yliopistokoripalloa Etelä-Kalifornian yliopistossa. Vuoden 2009 varaustilaisuudessa Toronto Raptors varasi DeRozanin ensimmäisellä kierroksella yhdeksäntenä pelaajana. DeRozan edusti Raptorsia aina vuoteen 2018 asti, jolloin hän siirtyi osana pelaajakauppaa San Antonio Spursiinhttps://www.nba.com/spurs/spurs-obtain-demar-derozan-jakob-poeltl-and- first-round-pick-raptors-exchange-kawhi-leonard-and. === Maajoukkue === DeRozan kuului Yhdysvaltain kultajoukkueisiin Rio de Janeiron kesäolympialaisissa 2016http://www.usab.com/news- events/news/2016/06/2016-moly-team-announced.aspx ja Espanjan MM-kilpailuissa 2014. == Lähteet == == Aiheesta muualla == * NBA:n pelaajaprofiili Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1989 syntyneet Luokka:Elävät henkilöt
Puma Swede

Johanna Jussinniemi (s. 13. syyskuuta 1976 Tukholma), esiintyjänimeltään Puma Swede, on ruotsalainen, sukujuuriltaan suomalainen pornonäyttelijä, joka on esiintynyt yli 150:ssä alan elokuvassa. Hän on toiminut myös Penthousen mallina. Jussinniemen suomalaiset vanhemmat muuttivat Ruotsiin Oulun seudulta. Jussinniemi työskenteli Ruotsissa tietokonemyyjänä ja mallina ennen muuttamistaan Yhdysvaltoihin Kaliforniaan, jossa hän on asunut vuodesta 2004 lähtien. Hän seurustelee kuntosaliyrittäjän kanssa. Lokakuussa 2017 uutisoitiin, että Jussinniemi perustaa taiteilijanimeään kantavan Puma Burger -pikaruokaravintolan Ruotsin Malmöhön. Jussinniemi ilmoitti kesällä 2019 lopettavansa pornonäyttelijän uransa ja kouluttautuvansa seksuaaliterapeutiksi. Hänestä on vuonna 2019 julkaistu dokumentti Puma Swede: Mitt liv som porrstjärna (Puma Swede: Elämäni pornotähtenä). ==Lähteet== * * === Viitteet === Luokka:Ruotsalaiset pornonäyttelijät Luokka:Ruotsinsuomalaiset henkilöt Luokka:Vuonna 1976 syntyneet Luokka:Elävät henkilöt Luokka:Seulonnan keskeiset artikkelit
Pwanin alue

Pwanin alue on yksi Tansanian 31 hallinnollisesta alueesta (mkoa eli region). Se sijaitsee maan itäosassa Intian valtameren rannalla. Pwanin alue ympäröi Dar es Salaamin kaupungin ympärille rajattua pientä Dar es Salaamin aluetta. Pwanin alue on saanut nimensä swahilin kielen rannikkoa tarkoittavasta sanasta 'pwani'Emerging Opportunities for PHE in Tanzania: USAID Tanzania Supports Pwani Integrated Coastal Management and Human Well-Being Project (Arkistoitu versio). Pwanin alue jakaantuu kuuteen ala-alueeseen (wilaya eli district), jotka ovat Bagamoyo, Kibaha, Kisarawe, Mafia, Mkuranga ja Rufiji. Alueen pinta-ala on 32 547 neliökilometriä. Vuoden 2012 väestönlaskennan mukaan siellä asui 1 098 668 asukasta. Alueen pääkaupunki on Kibaha. Tansanian ainoa merenrannalle sijoittuva kansallispuisto, Saadanin kansallispuisto, sijaitsee osittain Pwanin ja osittain Tangan alueella. == Lähteet == == Aiheesta muualla == Luokka:Tansanian alueet
Odontoblasti

Odontoblasti on hammasluun emosolu, joka tuottaa hammasluuta tuottavia soluja. Odontoblastit sijaitsevat hammasytimen ja hammasluun välillä. ==Lähteet== *www.solunetti.fi *www.tyoterveyskirjasto.fi Luokka:Hammaslääketiede
Tihemetsa

Tihemetsa on pienkauppala () Virossa Saarden kunnassa, maan eteläosassa. Vuonna 2000 siellä oli 897 asukasta. == Historia == Tihemetsa on syntynyt Voltvetin (saksaksi Tignitz) kartanon maille ja ympärille. Voltvetin kartanosta on ensimmäinen maininta vuodelta 1563. Tihemetsa oli itsenäinen kunta 1939-1950. === Voltvetin kartano === Kartanon päärakennus on rakennettu uusklassiseen tyyliin vuonna 1830. 1930-1970-luvuilla rakennusta korotettiin kerroksella kolmekerroksiseksi, muutettiin sisäänkäynnin pilaristoa sekä laajennettiin sivuille. Pohjoinen sivusiipi purettiin vuonna 2008. Samassa yhteydessä restauroitiin sisäänkäyntiportaikon kullatut leijonaveistokset. Vuosina 2011-2012 purettiin tarpeettomaksi käynyt kolmas kerros sekä palautettiin portaikon ulkoasu alkuperäiseksi. Kartanon puiston dendrologinen arvo on joitakin vuosia sitten havaittu. Puistosta on kartoitettu noin 150 eri puulajia. Voltveti oli alun perin saksalaisen Wolffeldtin suvun omistuksessa. Vuodesta 1786 kartano kuului von Stryk -suvulle. Viimeisin kartanonomistaja suvusta oli Heinrich von Stryk. Kartanossa aloitti toimintansa metsätalouskoulu vuonna 1925. Nykyään kartanossa toimii Pärnumaan maakunnan ammattikoulutuskeskus. == Muuta == Tihemetsa tuli tunnetuksi 1960-luvun alussa laulusta "Tihemetsa Tiina", jonka levytti Viron radion mieskvartetti. Tihemetsan pohjoisosassa, Viljandin-maantien varrella on Laurin motocrossrata. == Aiheesta muualla == *Voltvetin kartano Viron kartanoportaalissa *Voltvetin koolituskeskus -sivut Luokka:Viron pienkauppalat Luokka:Saarde Luokka:Uusklassinen arkkitehtuuri
Tangan alue

Tangan alue on yksi Tansanian 31 hallinnollisesta alueesta (mkoa eli region). Se sijaitsee maan itäosassa Intian valtameren rannalla. Alueen pohjoisosa rajoittuu Keniaan. Alueen pinta-ala on noin 26 700 neliökilometriä. Vuoden 2012 väestönlaskennan mukaan siellä asui 2 045 205 asukasta. Alueen pääkaupunki on Tanga. Tansanian ainoa merenrannalle sijoittuva kansallispuisto, Saadanin kansallispuisto, sijaitsee osittain Tangan ja osittain sen etelänaapurin Pwanin alueella. Toinen luontokohde alueella on itäiset Usambaran vuoret, joilla kasvaa monia harvinaisia kasvilajeja.UsambaraMountains (Arkistoitu versio) Matkailu on kasvava elinkeino, ja vierailijoita houkutellaan luonnonpuistojen lisäksi Tangan ja Panganin rantakaupunkeihin.Tanzania Tourist Board (Arkistoitu versio) == Lähteet == == Aiheesta muualla == Luokka:Tansanian alueet
Uzbekistan olympialaisissa

Uzbekistan osallistui olympialaisiin itsenäisenä valtiona ensimmäisen kerran Lillehammerissa 1994, jossa se sai myös ensimmäisen olympiakultansa Lina Tšerjazovan voittaessa freestylehiihdon naisten hyppykilpailun. Se on edelleen maan ainoa mitali talviolympialaisissa. Kesäkisoissa maa on saanut kulta-, hopea- ja pronssimitalia. Vuonna 1992 uzbekistanilaisurheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa. Uzbekistanin menestyksekkäimmät olympialajit ovat nyrkkeily ja paini. Maan menestynein urheilija olympialaisissa on painija Artur Taimazov, joka voitti vapaapainin superraskaan sarjan hopeaa Sydneyssä 2000 ja kultaa Ateenassa 2004 ja Lontoossa 2012. Alun perin hän voitti kultaa myös Pekingissä 2008, mutta tuli diskatuksi jäätyään kiinni kiellettyjen aineiden käytöstä vuoden 2016 uusintatesteissä. == Mitalit lajeittain == === Kesäolympialaiset === === Talviolympialaiset === == Mitalit olympialaisittain == === Kesäolympialaiset === === Talviolympialaiset === == Olympiamitalistit == === Kesäolympialaiset === === Talviolympialaiset === == Lähteet == *
Marcus Camby

Marcus D. Camby (s. 22. maaliskuuta 1974 Hartford, Connecticut) on yhdysvaltalainen koripalloilija, joka edustaa NBA-joukkue Houston Rocketsia. Camby oli vuoden 1996 varaustilaisuuden toinen varaus. Hän aloitti ammattilaisuransa Toronto Raptorsissa ja on edustanut myöhemmin New York Knicksiä, Denver Nuggetsia, Los Angeles Clippersiä, Portland Trail Blazersiä ja Houston Rocketsia. Hän on edustanut sekä Knicksiä että Rocketsia kahteen eri otteeseen. Jälkimmäiseen hän palasi vapaana pelaajana heinäkuussa 2013. Camby kuuluu NBA:n 2000-luvun parhaimpiin puolustuspelaajiin. Kaudella 2006–2007 hänet valittiin NBA:n vuoden puolustuspelaajaksi, ja neljällä peräkkäisellä kaudella 2004–2008 hänet valittiin sarjan puolustuksen tähdistökentällisiin. == Lähteet == ==Aiheesta muualla== *Profiili NBA.com:issa *Profiili ultimatenba.com:issa Luokka:Yhdysvaltalaiset koripalloilijat Luokka:Vuonna 1974 syntyneet Luokka:Elävät henkilöt
Ummeljoki

Ummeljoki on Kouvolan kaupunginosa, tilastoalue ja kylä Anjalankosken suuralueella. Se sijaitsee Kymijoen rannalla Myllykosken länsipuolella, ja siellä on noin 1 300 asukasta. Ummeljoen kylä kuului aikaisemmin Anjalankosken kaupunkiin ennen sen liittämistä Kouvolaan vuonna 2009 ja Anjalan kuntaan ennen Anjalankosken perustamista. Ummeljoen kylää koskevia keskiaikaisia mainintoja ei tunneta, mutta vuoden 1539 hopeaveroluettelossa kylään on merkitty 8 taloa. Ummeljoella toimi vuoteen 2020 saakka Ummeljoen koulu ja siellä on kaksi seurantaloa, kyläkirkko, kesäteatteri, toimiva hyppyrimäki ja lentokenttä. Ummeljoen takamaalla sijaitsee Wrede-suvulle kuuluva Rabbelugnin kartano. Islantilainen Atnorth-yhtiö osti Ummeljoelta 21 hehtaarin tontin Kymijoen rannalta joulukuussa 2023 tarkoituksena rakentaa 60 megawatin datakeskuksen. ==Katso myös== * Erik Johan Längman == Lähteet == ==Aiheesta muualla== * Ummeljoki.com - Ummeljoen kyläyhdistyksen ylläpitämä sivusto. * Anjalankosken kylät ' * Ummeljoen talouskauppa * Ummeljoen Rantakylä Museoviraston Muinaisjäännösrekisterissä * Ummeljoki Google mapsissä Luokka:Kouvolan kaupunginosat Luokka:Kymenlaakson maakunnan entiset taajamat Luokka:Anjalan kylät
The Byrds’ Greatest Hits

The Byrds' Greatest Hits on yhdysvaltalaisen The Byrds -yhtyeen elokuussa 1967 julkaistu ensimmäinen kokoelma-albumi. ==Kappaleet== A-puoli # # # # # # B-puoli # * # # # # ===Vuoden 1991 uusintapainoksen bonuskappaleet=== # * # # # # # # ===Vuoden 1999 uusintapainoksen bonuskappaleet=== # * # # ==Kokoonpano== ===The Byrds=== *Jim McGuinn - kitara, laulu *Gene Clark - tamburiini, laulu *David Crosby - kitara, laulu *Chris Hillman - bassokitara, laulu *Michael Clarke - rummut ===Vierailijat=== *Bill Pittman ja Jerry Cole - rytmikitara kappaleessa "Mr. Tambourine Man" *Larry Knechtel - bassokitara kappaleessa "Mr. Tambourine Man" *Hal Blaine - rummut kappaleessa "Mr. Tambourine Man" *Leon Russell - sähköpiano kappaleessa "Mr. Tambourine Man" *Van Dyke Parks - urut kappaleessa "5D (Fifth Dimension)" *Hugh Masekela - trumpetti kappaleessa "So You Want to Be a Rock 'n' Roll Star" *Tuntematon muusikko soittaa urkuja kappaleessa "My Back Pages" ==Lähteet== Byrds' Greatest Hits Byrds' Greatest Hits
Enkelipeli

Enkelipeli () on Carlos Ruiz Zafónin vuonna 2008 ilmestynyt romaani. Teos on jännitys-, kauhu- ja rakkaustarina. == Lähteet == * == Aiheesta muualla == * Hannu Marttila: Paholainen kantaa enkelipinssiä . Helsingin Sanomat 25.5.2009. * Kirsi Piha: Enkelipeli . Helsingin Sanomien Lukupiiri 25.6.2009. * Salla Seuri: Carlos Ruiz Zafónin Enkelipeli . Uusi Suomi 18.7.2009. * Asko Karttunen: Liike pääosassa. Kauppalehti 24.7.2009. * Juha Virkki: Kirjan taika elää . Kouvolan Sanomat 30.8.2009. * Anna-Maija Järvi-Herlevi: Kuka peilistä kurkistaa? Kymen Sanomat 2.9.2009. * Antti Nisula: Carlos Ruiz Zafón – Enkelipeli . Keskisuomalainen 30.11.2009. Luokka:Espanjalaiset romaanit Luokka:Fantasiaromaanit Luokka:Jännitysromaanit Luokka:Vuoden 2008 kirjat
Huonosti käyttäytyvät jumalat

Huonosti käyttäytyvät jumalat () on Marie Phillipsin vuonna 2007 ilmestynyt esikoisromaani.Fennica – Suomen kansallisbibliografia Viitattu 17.3.2012 Teos on humoristinen fantasia, jossa antiikin Kreikan jumalat elävät nykyajan Lontoossa.Risingshadow.net Viitattu 17.3.2012 Teos ilmestyi suomeksi 2009 Titia Schuurmanin suomentamana, ja sen kustansi Bazar. Kirjasta suunnitellaan myös TV-sarjaa.Dome.fi: Huonosti käyttäytyvät jumalat filmataan - Christopher Walken on Zeus New Yourkissa Viitattu 17.3.2012 == Lähteet == * === Viitteet === == Aiheesta muualla == * Kirjan esittely Kirjasampo-sivustolla Luokka:Vuoden 2007 kirjat Luokka:Englantilaiset fantasiaromaanit
Kristin Cashore

Kristin Cashore on yhdysvaltalainen kirjailija. Hänen esikoisteoksensa, nuorten fantasiaromaani Syntymälahja ilmestyi 2008. Teos sai vuoden parhaan nuorten fantasiakirjan Mythopoeic-palkinnon 2009. == Lähteet == Luokka:Yhdysvaltalaiset fantasiakirjailijat Luokka:Yhdysvaltalaiset lasten- ja nuortenkirjailijat Luokka:Vuonna 1976 syntyneet Luokka:Elävät henkilöt
Syntymälahja

Syntymälahja () on Kristin Cashoren vuonna 2008 ilmestynyt nuorten fantasiaromaani. Kirjailijan esikoisromaani sai parhaan nuorten fantasiakirjan Mythopoeic-palkinnon vuonna 2009. Kirja ilmestyi suomeksi vuonna 2009 WSOY:n kustantamana. Kirja kertoo 18-vuotiaasta Katsasta, jonka silmät ovat eriväriset ja jolla on syntymälähjanaan taistelun taito. Katsan lahjan takia hänen enonsa käyttää häntä aseena sodissaan. Sotaretkellään Katsa kohtaa Lounamaan prinssin, Pon, jolla on sama syntymälahaja kuin hänellä. Katsa päättää auttaa Pota löytämään isoisänsä mutta matkan alkaessa he kohtaavat monia vaaroja. == Vastaanotto == Portti-lehden Marianna Leikomaan mukaan teoksen juoni polkee ajoittain hieman paikallaan, päähenkilö on turhan ylivoimainen eikä teos ole kaikkein omaperäisintä fantasiaa. Hahmot, maailma ja teos kokonaisuutena ovat kuitenkin varsin onnistuneita ja viihdyttäviä. == Lähteet == == Aiheesta muualla == * Alma A. Hromic: Graceling. The SF Site, 2009. * Cindy Hannikman: Graceling. Fantasy Book Critic 27.9.2009. * Sirpa Ylönen: Oikeus omaan elämään Warkauden Lehti 2.1.2010. * Vesa Sisättö: Taistelijan tarina on myös rakkauskertomus Helsingin Sanomat 26.2.2010. Luokka:Yhdysvaltalaiset nuorten fantasiaromaanit Luokka:Vuoden 2008 kirjat
Totuuden torvi (romaani)

Totuuden torvi () on kahdeskymmenesviides romaani Terry Pratchettin Kiekkomaailma-sarjassa. ==Tarina== Ankh-Morporkissa asuva William de Worde työskentelee kirjurina ja tekee myös pientä uutiskirjettä muutamille tilaajille. Eräänä päivänä William kohtaa kääpiöjoukon, jolla on hallussaan mullistava laite: painokone. Erinäisten sattumusten kautta Williamista tulee Ankh-Morporkin ensimmäisen sanomalehden päätoimittaja. Kaupungissa tapahtuu rikos, joka ei ole sitä, miltä asianosaiset haluavat sen näyttävän. William päättää selvittää totuuden ja saattaa sen myös julkisuuteen lehdessään. == Lähteet == * Luokka:Kiekkomaailma-kirjat Luokka:Vuoden 2000 kirjat
Georgia olympialaisissa

Georgia osallistui olympialaisiin itsenäisenä valtiona ensimmäisen kerran Lillehammerissa 1994 ja on ollut mukana kaikissa kesä- ja talviolympialaisissa sen jälkeen. Vuonna 1992 Albertvillen talvi- ja Barcelonan kesäkisoissa georgialaisurheilijat kilpailivat IVY:n jäsenmaiden kanssa yhdistetyllä joukkueella, tätä ennen maa oli osa Neuvostoliittoa. Georgian menestyksekkäin urheilumuoto olympialaisissa on paini, mistä se on saanut suurimman osan saavuttamistaan olympiamitaleista. == Mitalit lajeittain == == Mitalit olympialaisittain == == Olympiamitalistit == == Lähteet == *
Tom Helmore

Tom Helmore (4. tammikuuta 1904 Lontoo, Englanti – 12. syyskuuta 1995 Longboat Key, Florida) oli brittiläinen näyttelijä. Hän esiintyi muun muassa Alfred Hitchcockin elokuvassa Vertigo – punainen kyynel (1958) Gavin Elsterin roolissaElonet.fi: Vertigo (1958). Vuonna 1960 hän esiintyi George Pálin elokuvassa AikakoneElonet.fi: Time Machine, The (1960). Hän esiintyi myös Broadwaylla ja kirjoitti romaanin Affair at Quala, jonka Simon & Schuster -kustantamo julkaisi vuonna 1964The New York Times: Tom Helmore, 91, Actor Known Best for Comedy. == Lähteet == == Aiheesta muualla == * Luokka:Brittiläiset näyttelijät Luokka:Brittiläiset kirjailijat Luokka:Vuonna 1904 syntyneet Luokka:Vuonna 1995 kuolleet
Hassut hurjat hirviöt

Hassut hurjat hirviöt (Where the Wild Things Are) on Maurice Sendakin vuonna 1963 ilmestynyt kuvakirja. Siinä Maxin huoneeseen kasvaa metsä, ja meren aallot tuovat hänelle ikioman veneen. Sillä hän purjehtii monta viikkoa ja melkein vuoden hirviöiden maahan. Perille päästyään Max kesyttää hirviöt silmää räpäyttämättä, ja ne tekevät hänestä hirviöiden kuninkaan.http://www.bookplus.fi/kirjat/sendak,_maurice/hassut_hurjat_hirvi%C3%B6t-4284366 Vuonna 2009 ensi-iltansa sai kirjaan perustuva samanniminen fantasiaelokuva, jonka ohjasi Spike Jonze. == Lähteet == Luokka:Yhdysvaltalaiset lastenkirjat Luokka:Vuoden 1963 kirjat Luokka:Lasten kuvakirjat
Hassut hurjat hirviöt (elokuva)

Hassut hurjat hirviöt () on Spike Jonzen ohjaama fantasiaelokuva vuodelta 2009. Elokuva perustuu Maurice Sendakin samannimiseen lastenkuvakirjaan. == Rooleissa == Lähde: Viitattu 11.9.2021. == Lähteet == Luokka:Yhdysvaltalaiset fantasiaelokuvat Luokka:Spike Jonzen ohjaamat elokuvat Luokka:Vuoden 2009 yhdysvaltalaiset elokuvat Luokka:Lastenkirjoihin perustuvat elokuvat Luokka:Warner Brosin elokuvat